5 बाय 5 मीटर का प्लॉट बताएगा फसल उत्पादन
गेहूं और चने की कटाई के बाद अब इसकी उत्पादकता निकालने की प्रक्रिया शुरू हो गई है। राजस्व विभाग, कृषि विभाग का अमला खेतों में जाकर पांच बाय पांच मीटर का प्लाट में चने और गेहूं की कटाई कर रहा है। इस आधार पर इसकी उत्पादकता निकाली जाएगी।
विभाग का अमला शिवपुर पहुंचा। यहां खेत में पांच बाय पांच मीटर का प्लाट में चने की कटाई गई। अब इसके दाने निकाले जाएंगे। इसके बाद जो भी उत्पादन आएगा उसका हेक्टेयर के आधार पर उत्पादन निकाला जाएगा। पटवारी मंजू विश्वकर्मा के साथ कृषि और राजस्व विभाग के कर्मचारी जुटे रहे। गौरतलब है कि गेहूं और चने की कटाई 15 फरवरी से शुरू हो गई है। मंडियों में माल बिकने आने लगा है। इससे अब उत्पादन निकाला जा रहा है।
पिछले साल से ज्यादा उत्पादन की संभावना
उपसंचालक कृषि के. सी. खपेड़िया ने बताया गेहूं और चने की पैदावार इस बार अच्छी हुई है। विभाग द्वारा राजस्व अमले के साथ दोनों फसलों की उत्पादकता निकाली जा रही है। इस बार पिछले साल की तुलना में गेहूं के ज्यादा उत्पादन की संभावना है। पिछले साल 35 से 36 प्रति हेक्टेयर उत्पादन हुआ था। इस बार ज्यादा उत्पादन की संभावना है।
शिवपुर में उत्पादकता निकालने चने की फसल की नप्ती करता अमला।
hne_Deva hin_Deva hin_Deva hin_Deva hin_Deva hin_Deva